Komisjoni määrus (EMÜ) nr 2403/89,

31. juuli 1989,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1672/89, [2] eriti selle artiklit 9,

ning arvestades, et:

määrusele (EMÜ) nr 2658/87 lisatud kaupade koondnomenklatuuri ühtse kohaldamise tagamiseks on vaja vastu võtta käesoleva määruse lisas nimetatud kaupade klassifitseerimist käsitlevad meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

käesoleva määrusega ettenähtud meetmed on kooskõlas tariifi- ja statistikanomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 31. juuli 1989

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 169, 19.6.1989, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

(1) | (2) | (3) |

+++++ TIFF +++++

1.Keha ülaosa katmiseks ettenähtud puusadeni ulatuv kerge avar pikkade palistatud varrukatega silmkoerõivas (100 % puuvilla), mille kraeta ja soonikkoes kandiga ümarkaelus on eest osaliselt avatav ja nööpkinnisega parem pool üle vasaku suletav.Rõiva alumine serv on palistatud ja selle külgedel on kaks soonikkoes trikookangast kolmnurgakujulist tükki (vt foto nr 413) | 61061000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 märkusega 4 ning CN-koodide 6106 ja 61061000 sõnastusega. Vt ka CN-koodi 6106 selgitavaid märkusi trikoosärkide ja -särkpluuside kohta. Selle rõiva klassifitseerimine CN-koodi 6110 alla kuuluva tootena on välistatud, sest selle alumise serva kaks kolmnurgakujulist tükki ei ole kokkutõmbamiseks. |

+++++ TIFF +++++

2.Keha ülaosa katmiseks ettenähtud kerge varrukateta silmkoerõivas (100 % puuvilla), mis ulatub vööni ja millel on sügav lõhikuta ümarkaelus.Rõiva palistatud alumises servas on kaks soonikkoes trikookangast poolringikujulist tükki. Kaelusesse ja käeaukudesse on õmmeldud trikookangast kandid (vt foto nr 422) | 61091000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, grupi 61 lisamärkusega 1 ning CN-koodide 6109 ja 61091000 sõnastusega. Selle rõiva klassifitseerimine CN-koodi 6110 alla kuuluva tootena on välistatud, sest selle alumise serva kaks poolringikujulist tükki ei ole kokkutõmbamiseks. |

--------------------------------------------------